Πολέμων Α΄ του Πόντου

Ο Πολέμων Α΄ του Πόντου (απεβ. 8 π.Χ.) από τη Δυναστεία του Πολέμωνα, ήταν γιος του ρήτορα Ζήνωνα της Λαοδικείας.

Βιογραφία
Ήταν βασιλιάς του Κιμμερίου Βοσπόρου, ανατολικού τμήματος του Πόντου (37-8 π.Χ.), τον οποίον εγκατέστησε στον θρόνο ο Μάρκος Αντώνιος ως ανταμοιβή της βοήθειας, που προσέφερε στους Ρωμαίους εναντίον των Πάρθων. Νυμφεύτηκε την Πυθοδωρίδα του Πόντου. Τρία επιγράμματα της Παλατινής Ανθολογίας αποδίδονται σε αυτόν (V 68, IX 746, XI 38), εκ των οποίων το πρώτο αμφισβητούμενο. Ορισμένοι φιλόλογοι αποδίδουν τα επιγράμματα αυτά στον εγγονό του Πολέμωνα Β΄ (38-63 μ.Χ.)

Οικογένεια
Νυμφεύτηκε πρώτα την Πυθοδωρίδα του Πόντου, κόρη του Πυθοδώρου του Τραλλιανού βαθύπλουτου Έλληνα και είχε τέκνα:
 Ζήνων 13 π.Χ.-34 μ.Χ., βασιλιάς της Αρμενίας ως Αρταξίας Γ΄.
 Πολέμων Β΄ 12 π.Χ.-74 μ.Χ., βασιλιάς τού Κιμμερίου Βοσπόρου (ό,τι είχε μείνει από το βασίλειο τού Πόντου). 
 Αντωνία Τρύφαινα 10 π.Χ.-55 μ.Χ., παντρεύτηκε τον βασιλιά Κότυ Γ΄ (Σαπαίων).

Έπειτα ο Πολέμων Α΄ έκανε δεύτερο γάμο με τη Δύναμη των Μιθριδατιδών βασίλισσα του Κιμμερίου Βοσπόρου, κόρη του Φαρνάκη Β΄ βασιλιά του Πόντου.

Παραπομπές

Πηγές

 Pierre Waltz, "Anthologie Grecque", ed. Les Belles Lettres, Paris, 1960, v.ΙΙ, p. 146.
 Εγκυκλοπαίδεια Πάπυρος-Λαρούς-Μπριτάννικα, το σχετικό λήμμα.  

|-

Ηγεμόνες του Πόντου
Αρχαίοι Έλληνες επιγραμματοποιοί
Παλατινή Ανθολογία
Ανθολογία του Πλανούδη
Μονάρχες του Βασιλείου του Βοσπόρου